กินข้าวไม่มาก แต่รุ้สึกอึดท้องจุกตรงใต้ลิ้นปี่เวลากินเหมือนกับกินเยอะ เหมือนท้องจะปวม ใต้ลิ้นปี่ก่ปวม โดยปกติเปนคนดื่มสุรา เวลาไม่กินอะไรก่ปกติดี เวลาเอามือกดตรงใต้ลิ่นปี่จะแน่นๆน่อย ท้องไม่แข็ง ปวดเอวปวดหลัง เกิดจากสาเหตุอะไรคุณช่วยตอบที
สวัสดีค่ะ อาการอืดท้องจุกตรงลิ้นปี่อาจเกิดจาก-มีลมในท้อง จากการรับประทานอาหาร ดื่มน้ำ สูบบุหรี่ การพูด หัวเราะซึ่งจะมีการกลืนอากาศเข้าไป แต่มักไม่อันตราย ร่างกายก็จะขับออกด้วยการผายรมหรือเรอออกมา-กรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคกระเพาะอาหารอักเสบ ทำให้ท้องอืด แน่นท้อง คลื่นไส้- ลำไส้อักเสบ หรือลำไส้อุดตัน มักจะปวดท้องมาก ท้องแน่น ถ้าเคยมีประวัติผ่าตัดมาก่อนจะยิ่งนึกถึงลำไส้อุดตันจากพังผืดได้มากการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะ หากจุกแน่นลิ้นปี่มาก หายใจลำบาก ท้องอืดขึ้นเรื่อยๆ ถ่ายดำ น้ำหนักลด ควรไปพบแพทย์